######

###### J e g y z ő k ö n y v

**Készült:** a Karcag Városi Önkormányzat Képviselő-testületének **2016. május 20-án** megtartottüléséről(**2016/VIII. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Nagyné László Erzsébet, Karcagi‑Nagy Zoltán, Szepesi Tibor, Pánti Ildikó, Andrási András képviselők

Rózsa Sándor jegyző, Dr. Czap Enikő aljegyző, Dr. Bukács Annamária irodavezető, Sipos Marian gazdálkodási csoportvezető, Nagyné Major Mária civil kapcsolatok ügyintéző, Magyari Klaudia beruházási ügyintéző, Kurucz István bizottsági tag, Donkó Gábor informatikus, Szabóné Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvezető

**Távolmaradt:** Dr. Kanász-Nagy László, Nagy János, Dr. Kovács László képviselők, Kovács Szilvia alpolgármester

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy a 11 képviselőből megjelent 8 fő, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendet, azzal a változtatással, hogy az alábbi két napirend kerüljön felvételre:

|  |  |
| --- | --- |
| **2. pótnapirend:** | Javaslat a Táncsics krt. 17 óvoda felújítás pályázati forrásának kiegészítéséreElőadó: Dobos László polgármester |
| **3. pótnapirend:** | Javaslat a közösségi szinten irányított városi fejlesztések megvalósítására irányuló helyi akciócsoport megalakítására és regisztrációjáraElőadó: Dobos László polgármester |

Aki a pótnapirendi pont felvételével egyetért, kézfeltartással jelezze.

**A képviselő-testület döntése:** 8 igen szavazat, nemleges szavazat, tartózkodás nem volt.

Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a kulturális turisztikai fesztiválok ideiglenes kollégiuma által meghirdetett pályázat benyújtására
 | Dobos László polgármester |
| 1. Javaslat a Táncsics krt. 17 óvoda felújítás pályázati forrásának kiegészítésére
 | Dobos László polgármester |
| 1. Javaslat a közösségi szinten irányított városi fejlesztések megvalósítására irányuló helyi akciócsoport megalakítására és regisztrációjára
 | Dobos László polgármester |

Szavazásra tette fel a teljes napirendet. Aki azzal egyetért, jelezze.

**A képviselő-testület döntése:** 8 igen szavazat, nemleges szavazat, tartózkodás nem volt

**121/2016. (V.20.) „kt.” sz. h a t á r o z a t**

**a Karcag Városi Önkormányzat Képviselő-testülete 2016. május 20-ai ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Bejelentette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

Napirend előtti kérdés nem hangzott el.

Rátértek a napirend megtárgyalására.

|  |  |
| --- | --- |
| **1. napirendi pont:** | Javaslat a kulturális turisztikai fesztiválok ideiglenes kollégiuma által meghirdetett pályázat benyújtására |

**Dobos László polgármester:** Megkérdezte a szakbizottság véleményét. A birkafőző fesztiválra szeretnének pályázni.

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** Mind a három napirendet megtárgyalta a bizottság és egyhangúan támogatta.

**Dobos László polgármester:** Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**122/2016. (V. 20.) ,,kt.” sz. h a t á r o z a t**

**a kulturális turisztikai fesztiválok ideiglenes kollégiuma által meghirdetett pályázat benyújtásáról**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv.10. § (1) bekezdése alapján az alábbiak szerint dönt:

1. A Képviselő-testület egyetért és támogatja, hogy a Déryné Kulturális, Turisztikai, Sport Központ és Könyvtár a Nemzeti Kulturális Alap kulturális turisztikai fesztiválok ideiglenes kollégiuma által meghirdetett pályázaton részt vegyen.
2. A Képviselő-testület egyetért és támogatja, hogy a Déryné Kulturális, Turisztikai, Sport Központ és Könyvtár a saját költségvetése terhére nevezési díj címén bruttó 88 900,- Ft-ot – a pályáztatónak átutaljon
3. A Képviselő-testület egyetért és támogatja, hogy a Déryné Kulturális, Turisztikai, Sport Központ és Könyvtár sikeres pályázat esetén a pályázat megvalósításához szükséges önerőt saját költségvetése terhére biztosítsa.
4. A Képviselő-testület felkéri a Déryné Kulturális, Turisztikai, Sport Központ és Könyvtárt, hogy határidőre készítse el és nyújtsa be a pályázatot.

Felelős: Szepesi Tibor igazgató

Határidő: 2016. május 23.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Nagyné Major Mária intézményi és civil kapcsolatok ügyintézője, helyben
7. Déryné Kulturális, Turisztikai, Sport Központ és Könyvtár, 5300 Karcag, Déryné u.

|  |  |
| --- | --- |
| **2. napirendi pont:** | Javaslat a Táncsics krt. 17 óvoda felújítás pályázati forrásának kiegészítésére |

**Dobos László polgármester:** A legalacsonyabb ajánlat is meghaladja a rendelkezésre álló forrást. Az önkormányzatnak további önerőt szükséges biztosítania.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**123/2016. (V. 20.) ,,kt.” sz. h a t á r o z a t**

 **a Táncsics krt. 17 óvoda felújítás pályázati forrásának kiegészítéséről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése alapján az alábbiak szerint dönt:

1. Karcag Városi Önkormányzat 2016. évi költségvetése terhére további 1.076.000.- Ft saját forrást biztosít a Táncsics krt. 17 óvoda felújítására vonatkozó pályázat saját forrás kiegészítésére.
2. A Képviselő-testület utasítja a Karcagi Polgármesteri Hivatal Költségvetési, Gazdálkodási és Kistérségi Irodáját, hogy az 1. pontban meghatározott 1.076.000 - Ft-összeget a Karcag Városi Önkormányzat 2016. évi költségvetési rendelete módosításának előkészítésekor építse be a tervezetbe az általános tartalék terhére.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

 Felelős: Rózsa Sándor jegyző

 Határidő: 2016. május 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

|  |  |
| --- | --- |
| **3. napirendi pont:** | Javaslat a közösségi szinten irányított városi fejlesztések megvalósítására irányuló helyi akciócsoport megalakítására és regisztrációjára |

**Dobos László polgármester:** A bizottság tárgyalta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**124/2016. (V. 20.) ,,kt.” sz. h a t á r o z a t**

**a közösségi szinten irányított városi fejlesztések megvalósítására irányuló helyi akciócsoport megalakításáról és regisztrációjáról**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv.10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) a Karcagi,,Erőforrás” Vagyonhasznosító és Szolgáltató Kft. részére megbízást ad a Közösségi szinten irányított városi helyi fejlesztések megvalósítására irányuló helyi akciócsoport megalakítására és annak regisztrációjára.
2. Az Önkormányzat a határozat 1. pontja szerinti feladat ellátására 3.000 e forintot biztosít, ami a 2016. évi költségvetési rendelet módosításakor beépítésre kerül a tervezetbe, az általános tartalék terhére.
3. A Képviselő-testület felhatalmazza Karcag Városi Önkormányzat Polgármesterét, hogy a határozat 1. pontja szerinti eljárással kapcsolatos dokumentumokat, szerződéseket és azok esetleges szükséges módosításait aláírja.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

 Felelős: Rózsa Sándor jegyző

 Szabóné Bóka Réka költségvetési csoportvezető

 Határidő: 2016. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben
7. Karcagi,,Erőforrás” Vagyonhasznosító és Szolgáltató Kft., 5300 Karcag, Kossuth tér 14.

**Dobos László polgármester:** Bejelentette, hogy a napirendek megtárgyalásának a végére értek.

Ismertette, hogy legközelebb munkaterv szerint,

**2016. május 26-án (csütörtökön) 15 órai kezdettel**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, a testületi ülést bezárta.

K. m. f.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester  | jegyző |